Diari Oficial de la Generalitat Valenciana


Sumari del DOGV 5152, del 12-12-2005 (2005/13731)

Text resumit, de dues resolucions del secretari autonòmic de Justícia, per les quals s'acorda la inscripció al Registre de Fundacions de la Comunitat Valenciana de les entitats següents: Fundació de la Comunitat Valenciana per a la Investigació a l'Hospital General Universitari d'Alacant, i Fundació Pro Trasplantaments d'Òrgans Abdominals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5152

Data del DOGV
:   12-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/13626


Data del document
:   09-11-2005

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * fundació
    * registre de documents

Text resumit, de dues resolucions del secretari autonòmic de Justícia, per les quals s'acorda la inscripció al Registre de Fundacions de la Comunitat Valenciana de les entitats següents: Fundació de la Comunitat Valenciana per a la Investigació a l'Hospital General Universitari d'Alacant, i Fundació Pro Trasplantaments d'Òrgans Abdominals de la Comunitat Valenciana. [2005/X13264]
  
En compliment del que disposa l'article 29.h), de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, en què s'estableix com a funció específica del Protectorat donar publicitat a l'existència i activitats de les fundacions, s'indica el següent:
  
Primer. Per Resolució de data 21 de juliol de 2005, del secretari autonòmic de Justícia i Interior, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació de la Comunitat Valenciana per a la Investigació a l'Hospital General Universitari d'Alacant, i classificar-la de caràcter d'investigació. El seu domicili radicarà a Alacant, carrer Mestre Alonso, núm. 109.
  
La Fundació té com a objecte principal l'impuls, promoció i desenvolupament de la investigació cientificotècnica en el camp de la biomedicina en el si de l'Hospital General Universitari d'Alacant, així com potenciar totes les accions dirigides a reforçar l'àrea docent d'aquest Hospital.
  
Per a la consecució d'aquests fins es desenvoluparan les activitats següents:
  
Foment de la investigació biomèdica a l'Hospital General Universitari d'Alacant, en coordinació amb les comissions de docència i investigació d'aquest i aquells altres plans d'investigació promoguts per les autoritats sanitàries.
  
Facilitar i cooperar, en l'àrea de docència postgrau de l'Hospital, en el marc que establisquen, tant amb l'Hospital General Universitari d'Alacant, com amb les autoritats sanitàries o docents de la Comunitat Valenciana.
  
Fomentar les accions dirigides al desenvolupament de la docència i investigació biomèdica, mitjançant convenis o concerts amb organismes o institucions, tant nacionals com internacionals.
  
Cooperar, mitjançant convenis o concerts amb institucions sanitàries o docents, tant nacionals com estrangeres.
  
Projectar cap a la societat civil l'experiència, el servei i el potencial assistencial de l'Hospital.
  
Promocionar i liderar i/o participar en projectes multicèntrics, d'abast nacional o internacional.
  
Suport logístic i gestió dels contractes d'assaigs clínics, previstos en el Reial Decret 561/1993, de 16 d'abril, que siguen aprovats per a l'Hospital General Universitari d'Alacant, pel Comité Ètic d'Investigació Clínica; organitzar les aportacions i despeses, i procurar la seua administració de la manera més equilibrada i eficient.
  
Suport logístic i gestió del procés d'investigació de l'Hospital General Universitari d'Alacant i dels recursos resultants dels respectius projectes, organitzant les aportacions i despeses i procurant que la seua administració siga equilibrada i eficient.
  
Creació i concessió de beques, borses d'estudis, ajudes econòmiques i premis per a iniciatives o treballs d'investigació, dins dels límits i quanties que fixen els òrgans rectors de la Fundació en el marc de la legislació vigent i dins de les possibilitats financeres de la Institució.
  
Constitució d'un fons documental amb els treballs realitzats, que servisquen de suport per a estudis mèdics o assistencials, així com contribuir a la seua més àmplia difusió.
  
Establir relacions d'intercanvi d'informació amb institucions i organismes públics i privats, l'activitat de les quals s'adeqüe i conforme amb els fins de la Fundació.
  
Impulsar programes i activitats per a millorar la qualitat de l'atenció mèdica, així com garantir l'observança dels imperatius ètics, deontològics i legals del procés investigador.
  
Vetlar per l'orientació significativa de la investigació, aplicada a les millores de pràctica clínica i la qualitat assistencial.
  
Organitzar congressos, seminaris, cursos, conferències, jornades científiques o enquestes dirigides a fomentar o donar a conéixer els avanços i èxits aconseguits en el procés investigador biomèdic.
  
Facilitar el finançament, administració i gestió dels recursos econòmics per a la investigació, per al qual es recaptaran els fons aportats per institucions públiques, empreses privades, o particulars, que desitgen realitzar aportacions, tant dineràries com no dineràries.
  
En general, la Fundació podrà dur a terme totes aquelles activitats que concorden amb la seua naturalesa i fins, amb l'aprovació prèvia del Patronat dels respectius programes d'actuació.
  
Podran ser beneficiaris de les ajudes i beques de la Fundació totes aquelles persones, físiques o jurídiques, que presenten un programa o projecte d'investigació, docència o cooperació, dins dels objectius i finalitats de la Fundació i que, segons el Patronat, tinguen interés general o científic suficient.
  
Segon. Per Resolució de data 15 de juliol de 2005, del secretari autonòmic de Justícia i Interior, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació Pro Trasplantaments d'Òrgans Abdominals de la Comunitat Valenciana, i classificar-la de caràcter d'investigació. El seu domicili radicarà a València, avinguda de Campanar, núm. 21.
  
La Fundació naix amb l'objecte i finalitat d'afavorir i estimular el progrés dels trasplantaments d'òrgans humans, en especial els òrgans abdominals. Correspon al Patronat de la Fundació determinar el mode en què s'hauran de complir els fins.
  
El desenvolupament de l'objecte de la Fundació s'efectuarà a través d'algunes de les formes d'actuació següents:
  
L'organització, promoció i realització de qualsevol classe d'actes, cursos i activitats científiques, que redunden en benefici del coneixement i desenvolupament de les activitats encaminades a la realització de trasplantaments d'òrgans.
  
La concessió de beques o ajudes per als estudis i investigacions científiques en el camp adés indicat.
  
El foment, creació i manteniment d'entitats o organismes que s'ocupen d'impulsar l'objecte principal de la Fundació.
  
El foment d'investigacions de caràcter científic i tècnic que redunden en benefici dels trasplantaments d'òrgans.
  
El contacte i cooperació mútua amb fundacions o entitats públiques o privades, tant nacionals com estrangeres, d'anàleg objecte, per tal de perfeccionar o millorar els resultats que es volen assolir.
  
f) En general, la realització amb caràcter altruista de qualsevol classe de trasplantament d'òrgans.
  
Seran potencials beneficiaris de la Fundació:
  
Totes aquelles persones que, a judici del Patronat, estigueren necessitades de la realització de trasplantaments d'òrgans.
  
Totes aquelles persones, fundacions o entitats, relacionades amb el món científic o de la investigació que, a judici del Patronat, pogueren desenvolupar les activitats de la Fundació.
  
Totes aquelles persones que es troben en condicions de prendre part, d'un o altre mode, en les diferents activitats que puga organitzar la Fundació.